b"\n_START_ARTICLE_\nFrancesco Folli\n_START_SECTION_\n\xc5\xbdivljenjepis\n_START_PARAGRAPH_\nFolli je diplomiral iz filozofije in medicine leta 1648 na Univerzi v Pisi. Kot zdravnik je najprej delal v svojem rojstnem mestu, kasneje pa Bibbieni._NEWLINE_Leta 1664 je izumil in\xc5\xa1trument za dolo\xc4\x8danje stopnje vla\xc5\xbenosti in suhosti zraka, ki ga je sam poimenoval \xc2\xbbmostra umidaria\xc2\xab. Leta 1665 se je preselil v Firenze in predstavil svoj in\xc5\xa1trument velikemu vojvodi Ferdinandu Medi\xc4\x8dejskemu (Ferdinando de' Medici). Po Follijevih besedah: \xc2\xbbizgleda, da in\xc5\xa1trument ceni, napravil je nekaj kopij, ki jih je nemudoma poslal razli\xc4\x8dnim vladarjem v Evropi.\xc2\xab_NEWLINE_Zlasti pa je bil uspe\xc5\xa1en pri raziskovanju transfuzije krvi, kjer ga smatramo za enega prvih eksperimentatorjev."